Diari Oficial de la Generalitat Valenciana


Sumari del DOGV 4596, del 26-09-2003 (2003/10134)

ORDE de 15 de setembre de 2003, de la Conselleria de Cultura, Educació i Esport, per la qual es creen llocs itinerants de treball docent en determinats centres públics d'Educació Infantil i Primària, de titularitat de la Generalitat Valenciana, per al curs 2003/04.
-------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/09/15/(1)/dof/vci/html**

### Dades del document

Número de DOGV
:   4596

Data del DOGV
:   26-09-2003

Secció del DOGV
:   I. DISPOSICIONS GENERALS

Número del document
:   2003/10651


Data del document
:   15-09-2003

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * ensenyament primari
    * personal docent
    * administració del personal
    * educació preescolar

ORDE de 15 de setembre de 2003, de la Conselleria de Cultura, Educació i Esport, per la qual es creen llocs itinerants de treball docent en determinats centres públics d'Educació Infantil i Primària, de titularitat de la Generalitat Valenciana, per al curs 2003/04. [2003/X10320]
  
La Llei Orgànica 1/1990, de 3 d'octubre, d'Ordenació General del Sistema Educatiu establix, en l'article 16, que en el nivell d'Educació Primària els ensenyaments de la música, de l'educació física, dels idiomes estrangers o d'aquells ensenyaments que es determinen, seran impartits per mestres amb l'especialització corresponent.
  
L'Orde de 10 de gener de 1997 (DOGV de 24.01.97), de la Conselleria de Cultura, Educació i Ciència, per la qual es publiquen les plantilles-tipus de les escoles d'Educació Infantil (2n. cicle) i col·legis d'Educació Primària públics, de titularitat de la Generalitat Valenciana, establix que, en determinats centres docents i en funció del seu nombre d'unitats, els ensenyaments especialitzats a què es referix el paràgraf anterior seran impartits per professorat itinerant.
  
L'Orde de 26 de setembre de 2002 (DOGV de 08.10.02), de la Conselleria de Cultura i Educació, regula el règim d'itinerància del professorat adscrit a centres docents públics d'ensenyament no universitari, de titularitat de la Generalitat Valenciana.
  
L'Orde de 22 d'abril de 2003 (DOGV de 14.05.03), de la Conselleria de Cultura i Educació, per la qual es modifica el catàleg d'unitats, el de llocs de treball docent, la denominació i altres aspectes de determinats centres docents públics d'Educació Infantil (2n. cicle), Educació Primària i Educació Especial, de titularitat de la Generalitat Valenciana, introduïx les modificacions que s'arrepleguen en el seu annex i establix en l'apartat dos que aquells centres docents, el nombre d'unitats d'Educació Primària dels quals siga inferior a cinc, a més dels llocs de treball docent catalogats per la dita orde, disposaran d'un altre professorat especialista itinerant.
  
Per tot això, per a fer possible que, durant el curs 2003-04, els ensenyaments establits pel nou sistema educatiu es puguen impartir en aquells centres docents del nivell d'Educació Primària que no disposen en les seues plantilles dels mestres especialistes necessaris, es fa imprescindible crear llocs itinerants de treball docent especialitzat.
  
Vistos els expedients de planificació educativa i estudiades les propostes formulades per les direccions territorials de Cultura, Educació i Esport d'Alacant, Castelló i València.
  
Vista l'Orde de 10 de gener de 1997, de la Conselleria de Cultura, Educació i Ciència, per la qual es publiquen les plantilles-tipus de les escoles d'Educació Infantil (2n. cicle) i col·legis públics d'Educació Primària.
  
De conformitat amb el que establix el Reglament Orgànic i Funcional de les escoles d'Educació Infantil i dels col·legis d'Educació Primària Públics, i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Es creen els llocs de treball docent, amb caràcter itinerant, en els centres públics indicats en l'annex de la present orde, d'acord amb les especificacions que s'hi assenyalen.
  
Segon
  
La creació dels llocs a què es referix l'apartat anterior, haurà d'entendre's referida únicament i exclusivament per al curs 2003-04.
  
Tercer
  
Les funcions del professorat adscrit als llocs de treball docent creats per esta orde, es desenrotllaran de conformitat amb el que establix l'Orde de 26 de setembre de 2002, de la Conselleria de Cultura i Educació, per la qual es regula el règim d'itinerància del professorat adscrit a centres docents públics d'ensenyament no universitari, de titularitat de la Generalitat Valenciana.
  
DISPOSICIÓ ADDICIONAL
  
La present disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Autoritze les direccions generals d'Ensenyament i de Personal perquè, en l'àmbit de les seues respectives competències, adopten totes les mesures que siguen necessàries per a l'execució del que disposa la present orde.
  
Segona
  
L'orde entrarà en vigor l'endemà de la seua publicació en el Diari Oficial de la Generalitat Valenciana; no obstant això, els seus efectes s'entendran referits al començament del curs escolar 2003-04.
  
Tercera
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport, en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.
  
València, 15 de setembre de 2003
  
El conseller de Cultura, Educació i Esport,


Còpia Permalink ELI